Nógvur landsliðsfótbóltur verður kring landið í døgunum 6. til 11. august, tá Føroyar vera vertir fyri árligu NM-kappingini fyri U17-landslið við dreingjum. Umframt Føroyar, ið eisini verður umboðað við U19-landsliðnum, fara Ísland, Danmark, Noreg, Svøríki, Finnland og Ongland, sum gestaland, at kappast um at gerast Norðurlandameistari 2012 fyri U17-landslið. Flestu av dystunum í kappingini verða spældir í Gundadali Havn, men eisini í Klaksvík, í Gøtu, á Argjum, í Streymnesi og á Toftum verður landsliðsfótbóltur at síggja í aðru viku í august. Bólkur A Føroyska U17-landsliðið er í bólki A saman við Onglandi, Noreg og Finnlandi. Fyrsti dystur í bólkinum verður spældur í Klaksvík mánadagin 6. august, klokkan 15: 00, har Ongland og Føroyar møtast. Klokkan 18: 00 sama dag spæla Noreg og Finnland í Sarpugerði í Norðragøtu. Leikskráin, Bólkur A: Dato Klokkan Leikstaður Dystur 06-08-2012 Djúpumýru, Klaksvík Ongland–Føroyar U17 06-08-2012 18: 00 Sarpugerði, Norðragøtu Noreg–Finnland 07-08-2012 Gundadalur, Tórshavn Ongland–Finnland 07-08-2012 18: 00 Gundadalur, Tórshavn Noreg–Føroyar U17 09-08-2012 Inni í Vika, Argir Føroyar U17–Finnland 09-08-2012 Gundadalur, Tórshavn Ongland–Noreg Bólkur B Í bólki B verða Danmark, Ísland, Svøríki og Føroyar U19. Fyrsti dystur verður spældur á Ovara Vølli í Gundadali mánadagin 6. august, klokkan 15: 00, har føroyska U19-landsliðið skal royna seg ímóti Danmark. Og klokkan 18: 00 spæla Ísland og Svøríki, somuleiðis á Ovara Vølli í Gundadali. Leikskráin, Bólkur B Dato Klokkan Leikstaður Dystur 06-08-2012 Gundadalur, Tórshavn Danmark–Føroyar U19 06-08-2012 18: 00 Gundadalur, Tórshavn Ísland–Svøríki 07-08-2012 við Margáir, Streymnes Svøríki–Danmark 07-08-2012 18: 00 Tofta Leikvøllur, Toftir Føroyar U19–Ísland 09-08-2012 18: 00 Inni í Vika, Argir Svøríki–Føroyar U19 09-08-2012 18: 00 Gundadalur, Tórshavn Danmark–Ísland Finalan leygardagin Leygardagin 11. august er finalan á skránni, og sama dag verða plaseringsdystirnir eisini spældir. Dysturin um 7. og 8. plássið verður spældur á Ovara Vølli í Gundadali, klokkan 11: 00, og samstundis verður spælt á Argjum, har dysturin um 5. og 6. plássið verður spældur. Sjálv finalan og dysturin um 3. og 4. plássið verða spældir á Ovara Vølli í Gundadali. Klokkan 13: 30 er bronsudysturin á skránni, og klokkan 16: 00 verður NM-finalan 2012 spæld. Ongland favorittur Síðani Norðurlanda Meistaraheitið fyri U17-landslið við dreingjum byrjaði, hevur Onglandi, sum gestaland, luttikið á hvørjum ári. Og tað eru eisini teir ensku dreingirnir ið eru favorittar at vinna kappingina. Á seinasta strykislistanum hjá UEFA fyri U17-landslið, er Spania fremst, meðan Ongland er á 2. plássi. Ovasta norðurland er Noreg, sum er nummar 24, eitt pláss frammanfyri Svøríki. Finnland er nummar 27, Danmark nummar 28, meðan Ísland og Føroyar eru á ávikavist 39. og 46. plássi, av teimum 52 UEFA-limalondunum. Fyri einum ári síðani gjørdist Ísland Norðurlandsmeistari fyri U17-landslið við dreingjum. Í finaluni vunnu íslendingar 1-0 ímóti Danmark.